ming030890/wiki-yue-high-quality huggingface dataset:
為你好

《為你好》係香港歌手陳慧嫻嘅第十五張粵語專輯，2000年由新藝寶唱片制作出品。全碟改回歐丁玉擔任監製，可惜專輯缺乏宣傳及迴響，歌曲亦唔太流行。陳慧嫻之後約滿同埋離開新藝寶唱片短休。

發行版本
首版
SACD版：隨《頭號女神大盛期 SACD Collection Box Set》捆綁發售，2016年8月3號。
為泰黨

為泰黨（พรรคเพื่อไทย ，Phak Pheu Thai）而家係泰王國國會最大嘅黨派。佢響2008年9月20號由前人民力量黨重組而成立，政策綱領係追尋前總理丘達新嘅經濟政策。
現任領袖係丘達新個女。

2011年國會選舉
為泰黨喺2011年7月3號嘅國會選舉，贏咗500個議席入面嘅265席，成為執政黨。
泰國新一屆國會喺2011年8月2日喺下議院首次會議嘅投票表決之後，一致通過為泰黨議員頌薩做下議院議長同埋國會主席，為泰黨議員乍龍同埋威素做副議長。
炸鮮奶

炸鮮奶又叫炸牛奶、脆奶，係一道粵菜，起源自廣東順德。炸鮮奶個餡再用牛奶同澱粉溝成杰身，再上脆漿同麵包糠攞去炸。
為田大貴

為田大貴（1993年8月24號—）係日本足球員，司職前鋒，效力福岡黃蜂。
為你寫詩

《為你寫詩》係台灣歌手吳克群嘅錄音室專輯，個人第4張全創作專輯，喺2008年3月14號發行。

曲目
全碟詞曲：吳克群，除備註有註明則例外。　曲序曲目編曲備註時長1.為你寫詩鴉片丹 4:462.牽牽牽手鴉片丹 3:473.情人節奧斯卡 4:004.什麼東西奧斯卡 3:225.越愛越難過鴉片丹 4:336.音樂讓我說奧斯卡填詞：吳克群、蔡知譜、鄭振華、劉思雨、李娜、楊勤卿4:007.我不管鴉片丹 4:068.動奧斯卡 3:129.我的自傳奧斯卡 6:0810.眼睛不閉著鴉片丹 4:36總時長：42:30

為你寫詩(CD+DVD)
發行日期：2008年3月14號
內容包括：CD+DVD。

為你寫詩(改版CD+DVD)
發行日期：2008年4月11號
內容包括：CD+DVD，加贈 56cm*56cm 海報。

《為你寫詩》一曲涉及中國政治惡搞被中國內地禁播
2019年9月，有媒體報導《為你寫詩》一曲遭到中國多方禁止，唔單止喺優酷視頻搵唔到原MV，bilibili同騰訊視頻嘅影片亦遭到禁止評論、禁止彈幕，過去評論也全部遭到刪除，網友表示應該係有人將把《為你寫詩》改成《維尼寫史》，所以觸怒中共。歌詞以「維尼」揶揄習近平，嘲諷咗維尼愛權、實施帝制、唔鍾意六四、趕走各種低端份子等行為，還強調「維尼做了很多大事，第一件就是維尼寫史」。原作出自PTT，後被多個YouTube頻道改編為多款惡搞影片。

魏嘉瑩同溫妮嘅翻唱
《為你寫詩》算係吳克群最有名嘅作品之一，去到2022年7月，魏嘉瑩同溫妮推出EP《魏妮寫詩》，而且翻唱咗呢首歌。
1420年代

1420年代係指1420年去到1429年之間嗰十年。
碌架床

碌架床係種雙層嘅床，上下格都可以放床褥，兩格床就靠床尾嘅直梯連住。碌架床只係佔用一張單人床嘅空間，就可以畀兩個人睏覺。

變種
碌架床有個變種就係只係留低上格床同直梯，叫高架床，床下低嘅空間通常用嚟放書檯，又或者放櫃都得。
碎形

曼德博集合係碎形入面一個好出名嘅例子。
碎形（粵拼：seoi3 jing4）通常係指「一個粗糙或者零碎嘅幾何形狀，可以分成幾個部分，而且每個部分都（至少要類似）係整體縮細之後嘅形狀」，係有自相似（自我相似，即係話佢同佢本身一部分完全或者幾乎相似）嘅性質。
雖然碎形係一個數學構造，但佢哋同樣可以喺自然界入面搵到，因為咁，碎形屬於藝術作品嘅範疇。碎形喺醫學、土力學、地震學同技術分析入面都有用到。
喺維度上講，碎形入面嘅維度唔一定係整數，而可能會係一哋有理數或者無理數。

特徵
要整一個曲氏雪花，將正三角形每條邊中間三分一嘅線用一對同樣長度嘅線代替，形成一個等腰嘅「凸角」，不斷重複。每一次迭代（重複），總長度會增加三分一。曲氏雪花係無限次迭代嘅結果，有無限長嘅周界，但係面積係有限嘅。所以，曲氏雪花同其他差唔多構造嘅形狀有時會叫做「怪獸曲線」。
碎形一般有以下特質：
佢幾細都好，都有精細嘅結構；
太過不規則，無論係佢嘅整體或係局部都好難用傳統嘅歐氏幾何嚟描述；
係自相似嘅；
通常佢嘅「碎形維數」（通常係豪斯多夫維數）會大過拓撲維數（但係喺空間填充曲線，就好似希爾伯特曲線就例外）；
喺多數情況下有簡單嘅遞歸定義。
因為碎形放到幾大或者縮到幾細都好似，所以通常俾人覺得係無限複雜嘅。自然界入面某程度上似碎形嘅嘢有雲、山、閃電、海岸線、雪片、植物嘅根、蔬菜（好似椰菜花同西蘭花同埋動物毛皮嘅圖案等等。不過，並唔係所有自相似吼嘅嘢都係碎形，好似實直線雖然喺形式上係自相似嘅，但係唔符合碎形嘅其他特質，比如話佢可以俾傳統嘅歐氏幾何語言嚟描述。
碎形嘅圖像可以用碎形產生軟件整出嚟。雖然用呢啲軟件整出嚟嘅圖像冇上面碎形嘅特徵，比如話某哋地方放大之後冇上面所講嘅特徵，但係呢啲圖像通常都算係碎形。而且呢哋圖像可能會有計算或者顯示造成嘅人為偏差​——​一啲唔屬於碎形嘅特徵。
碉堡

碉堡係種防禦工事，用木、石、鐵或者石屎起，完全或者部分埋嚮地下以避炮火。可以做指揮部、彈藥庫、儲存庫咁。附設地道、戰壕或交通壕連接，分佈機槍、大炮，有啲碉堡重可以抵禦毒氣同核輻射。嚮第一次世界大戰、第二次世界大戰同冷戰時期常見。
細形嘅碉堡，叫機槍堡。
碎石

碎石係石，細粒，石仔一類。通常係大石打碎，整到參唔多大。用來鋪路，或者係屋宇材料。石屎都用到碎石。
用碎石舖嘅路，叫碎石路。
碌

碌（粵拼：luk1），香港叫root機，係一種攞到Android（安卓）操作系統嘅超級用戶許可權限嘅方法，佢可以用嚟幫用戶超出手機製造商嘅範圍嚟卸咗啲手機出廠商事先裝咗喺手機入面啲程序同部分需要喺超級用戶許可先至可以用得嘅嘢。而呢種操作方法凈係得Android系統嘅手機先至可以用到。

原理
手機製造商喺手機出咗廠之後，佢冇開到碌機嘅許可（除咗小米同MEIZU嘅牌子之外），所以佢唔受人碌機嘅。但係而家碌到機嘅方法係用系統嘅漏洞。而唔同嘅手機廠商，有嘅漏洞都唔一樣，所以搞出咗碌機方法都唔一樣。但係唔理用咩辦法嚟實現碌機，最後都係要喺su嘅可執行文件複到Android系統嘅/system分區入面再用chmod命令嚟整佢嘅許可權出嚟。而家用得最多嘅系統漏洞是zergRush，呢個漏洞係啱用喺Android 2.2-2.3.6嘅系統，所以而家超過半數嘅Android系統手機都可以碌到機。其它嘅漏洞方面，重有Gingerbreak、psneuter等等。
碎形幾何

碎形幾何學（英文：fractal geometry）係研究碎形嘅幾何學分支。
畢業證書

畢業證書係學生符合畢業資格之後，由學校頒發畀學生嘅學歷證明文件。
畢業

畢業即係其中一個學歷階段結束，喺最高嗰個年級（例如小學六年級）通過主要考試合格，得到官方承認學歷，派發證明文件，得到畢業證書，以後唔會喺呢個年級留級。
如果啲學生喺其中一個學歷階段有留級好多年，未讀晒啲年級就已經超咗齡，而教育部啲人又唔肯破例畀啲超齡學生讀，呢啲學生就畢唔到業，唔算係畢業生。

香港
喺香港，如果讀完小學、初中、高中，但係未達到嗰間學校嘅畢業條件，例如考試成績未達到嗰間學校嘅畢業條件、出席率唔夠或者操行差，就叫做修業。不過喺香港，小學升中學係根據呈分試成績，中學升專上院校係根據公開試（例如：香港中學文憑考試或香港認可嘅國際公開試）成績，所以小學或中學畢業同修業都只係象徵式，對升學唔會有任何影響。

魁北克省
如果喺中等學校度讀中學超咗齡都未畢業就唯有轉去大人學校度繼續讀到畢業。
畢業禮

畢業禮係學生畢咗業之後慶祝嘅儀式，目的係確認佢哋已經畢咗業，完成一個學歷階段。
維基同享有多媒體嘅嘢：Graduation ceremonies
畢業論文

畢業論文（英文：thesis 或者 dissertation）係學術文章，論文一種；喺讀學位課程畢業之前就需要寫，內容係一個特定主題嘅研究結果。通常唔算出咗版，亦唔算經過同儕互評。
唔係所有學位都要寫畢業論文。例如，讀美術通常係要整藝術品（相當於做研究），教授審批合格之後喺畢業之前展覽（相當於發表）；其他領域就有啲學士或者碩士課程會係做研究（所謂 major research project 或者 touchstone project），之後會要寫論文格式嘅報告，但係又唔算畢業論文；又有啲學士課程淨係讀夠學分同符合其他畢業條件（例如語言能力測試）就可以畢業。
畢業生

畢業生主要係指喺學校或訓練班已經完成課程，成績合格而且有資格得到畢業證書嘅學生。
畢氏定理

有人會嘗試以三角恆等式（例如：正弦同餘弦函數嘅泰勒級數）嚟證明畢氏定理，但係咁做會構成循環論證，所以唔用得，因為所有嘅基本三角恆等式都係建基於畢氏定理。

利用相似三角形嘅證法
有好多畢氏定理嘅證明方式，都係基於相似三角形中兩邊長嘅比例。
設  為一個直角三角形，直角係  角。由  點拉一條同  垂直嘅直線，直線同  嘅交叉點稱為 。呢個新三角形  同原本嘅三角形  都有一個直角同  呢個共同角，所以三個角都一樣，所以兩個三角形相似。同樣道理， 同  都係相似嘅。呢啲相似關係衍生出以下嘅比率關係：
因為
，，同 ，
所以
同。
即係
同。
綜合呢兩個方程式，可以得到

歐幾里得嘅證法
《幾何原本》入面嘅證明
喺歐幾里得嘅《幾何原本》一書中畀出畢氏定理嘅以下證明。設  為一個直角三角形，其中  係直角。由  點劃一直線至對邊，令佢垂直於對邊。延長條線將對邊上嘅正方形一分為二，佢嘅面積分別同其餘兩個正方形相等。
喺定理嘅證明中，需要以下四個輔助定理：
如果兩個三角形有兩組對應邊而呢兩組邊嘅夾角相等，兩個三角形就係全等（SAS定理）。
三角形面積係同底同高嘅平行四邊形面積嘅一半。
任意一個正方形嘅面積等於佢兩邊長嘅積。
任意一個矩形嘅面積等於佢兩邊長嘅積（據輔助定理3）。
證明嘅思路係：將上方嘅兩個正方形，透過等高同底嘅三角形，以佢嘅面積關係，轉換成下方兩個同等面積嘅長方形。
證明輔助圖2
證明如下：
設  為一個直角三角形，直角係 。
個邊分別係 、 同埋 ，依次序畫成正方形 、 同 。
畫出穿過  點嘅 、 嘅平行線。條線會分別同  同  喺 、 直角相交。
分別連接 、，形成兩個三角形 、。
 同  都係直角，因此 、 同  都係線性對應嘅，、 同  都係一樣。
 同  都係直角，所以  等於 。
因為  同  分別等於  同 ，所以  一定同  相等。
因為 、 同  成同一直綫，所以四邊形  面積係  兩倍。
因為 、 同  成同一直綫，所以正方形  面積係  兩倍。
因此，四邊形  嘅面積必定等如  。
同埋，四邊形  嘅面積必定等如  。
將呢兩個結果相加，
由於 ，
由於  係正方形，因此 。
呢個證明係喺歐幾里得《幾何原本》一書第1.47節所提出嘅。
由於呢個定理嘅證明要靠平行公理，而且由呢個定理可以推出平行公理，好多人質疑平行公理係呢個定理嘅必要條件，一直到十九世紀嘗試否定第五公理嘅非歐幾里得幾何出現。

圖形重新排列證法
呢個證明咗以圖形重新排列證明。兩個大正方形嘅面積係 。將四個相等嘅三角形移除之後，左邊剩底嘅面積就係 ，右邊剩底嘅面積係 ，兩者相等。
以重新排列法證明
另一種重新排列法證明
更加複雜嘅重新排列法

畢氏定理嘅逆定理
畢氏定理嘅逆定理係判斷三角形做鈍角、銳角或直角嘅一個簡單嘅方法，其中  係最長邊：
如果 ， 係直角三角形。
如果 ， 係銳角三角形。
如果 ， 係鈍角三角形。
畢爾包

畢爾包（西班牙文：Bilbao，粵音標包）係西班牙巴斯克自治區一座城，比斯開省首府，住35萬人。
畢氏

畢係唐人姓氏，喺《百家姓》裏頭排第76位。
呢篇畢氏係同姓氏有關嘅楔位文章，重未寫完嘅。麻煩你幫手充實佢。
無仔生

無仔生，學名不育或者不孕，係指一對男女想生仔，但女方始終都無娠紀。呢個問題起因有可能係女方，亦有可能係男方，甚至兩邊都有份。
無伴奏合唱

無伴奏合唱（意大利文：a cappella）意思即係「冇樂器伴奏嘅純人聲合唱」，源自中世紀嘅宗教音樂。今時今日，無伴奏合唱已經發展到唔同嘅音樂領域，包括流行曲、古典音樂、爵士樂同搖滾樂等。無伴奏合唱唔係真係冇伴奏，而係用人聲代替樂器嘅伴奏，唱出主音以外嘅聲部，例如低音、和音、人聲敲擊等。
無價道

《無價道》（Priceless）係香港電視娛樂製作嘅資訊節目，2016年4月12號開始到6月28號逢禮拜二喺23:45 - 00:15（實驗電視時段）喺ViuTV播，總共12集，主持係朱汶欣，旁白係駱振偉。
節目每集都會搵市場上面最平到最貴嘅選擇，了解入面嘅原因，再用唔記名或者記名方式請佢哋參與測試，再搵出名創作人、藝評人、知名用家、客戶同一般觀眾品評邊樣最抵買。拍節目嘅地方包括喺香港同臺北。
無人深空

無人深空（英文：No Man's Sky），又有譯做「無人之地」，係一隻由獨立遊戲工作室 Hello Games 開發同發行嘅動作冒險生存遊戲，喺 2016 年 8 月9號登陸 PlayStation 4 同 Microsoft Windows 呢兩個平台。隨後陸續喺Xbox One同X/S、PS5平台發佈。
無價之姐

《無價之姐》（英文：Ms Priceless）係孫僑志作曲，李宇春填詞同演唱嘅個人音樂單曲，2020年6月18號發行。
無冕急先鋒

《無冕急先鋒》（英文：File Noir），係香港無綫電視一套電視劇，1989年喺翡翠台首播，長20集，由邵仲衡、黎美嫻、甄子丹、吳鎮宇、姚正菁、鄭艷鳳主演。
無偏博弈

無偏博弈（英文：impartial game）喺博弈論上指一種博弈。相對於偏倚博弈。
喺一場無偏博弈當中，一位博弈者「手上有啲咩選擇可以揀」淨係取決於場博弈進展到邊一點，而唔受博弈者嘅身份影響。
無人飛機

無人飛機，簡稱無人機，無人機械嘅一種，係指唔使機師坐喺入面控制嘅飛機，軍事上通常用嚟偵察。
百盛

百盛商業集團（英文：Parkson Retail Group），簡稱百盛集團，或者百盛，係馬來西亞金獅集團旗下嘅一間連鎖型百貨公司，1987年喺香港吉利市百貨董事長林道榮（1925—2012）收購旗下英保良（Emporium）百貨並改為依家呢個名。
百盛百貨喺馬來西亞、中國大陸、印尼、越南、緬甸、老撾設有分店。百盛亦係斯里蘭卡百貨巨頭——ODEL (英语)嘅最大股東。依家百盛集團分別喺吉隆坡（MYX：5657
）、新加坡（SGX：O9E）同香港（港交所：3368）上市，亦係馬來西亞唯一一間喺三地上市嘅百貨集團。
百福

百福（英文：Bedford）係英國英倫百福郡嘅郡治，人口8萬。
百百麻子

百百麻子，係日本嘅一個女藝人同埋配音員。
百濟

百濟係朝鮮半島嘅古國，前18年立國，660年亡國。佢喺5世紀到7世紀同新羅、高句麗一齊叫朝鮮三國。
百濟係由馬韓五十餘國之一嘅伯濟所發展成嘅。百濟王室始祖係從北而嚟嘅夫餘氏族移民，佢哋各自建立據點，後來由住喺漢江以北嘅慰禮部落統一唔同部族，之後遷移到江南，正式定立「百濟」做國號。
百濟原先係各自分立嘅部落，慢慢發展成為中央集權國家，雄踞漢江流域，同新羅、高句麗喺朝鮮半島三足鼎立。
百濟傳到義慈王嘅時候，受到唐同新羅嘅聯軍夾擊，百濟軍不敵，喺660年向聯軍投降，百濟經歷三十一個王、六百七十八年後正式滅亡。
百福田心遊樂場

百福田心遊樂場（英文：Pak Fuk Tin Sum Playground）係香港一公園同遊樂場，喺新界粉嶺一鳴路42區，行政上歸北區。設施有草地球場、門球場、緩跑徑、健身徑同七人人造草地球場。
場原本為百福村同田心村嘅地。
維基同享有多媒體嘅嘢：Pak Fuk Tin Sum Playground
百福花園

百福花園（英文：Bedford Garden）係香港一個中型私人屋苑，喺北角天后廟道169號，近百福道，有12棟樓，總共有1,433個單位，1981年入伙。
百濟考古遺跡

百濟考古遺跡係個喺韓國嘅世界遺產，登錄喺聯合國教科文組織嘅世界遺產名錄。
百百目鬼

百百目鬼（baak3 baak3 muk6 gwai2，日文：百々目鬼），係種日本傳説中嘅妖怪，外形為手臂上有無數隻眼嘅女人。
百福兒童遊樂場

百福兒童遊樂場（英文：Pak Fuk Children's Playground）係香港一公園同遊樂場，喺新界粉嶺百和路，行政上歸北區。設施有羽毛球場。
熱寂

熱寂（英文：heat death），或者叫熱死亡，係根據熱力學第二定律（The second law of thermodynamics）作出、有關宇宙最終命運嘅猜想。

理論基礎
睇埋：熱力學第二定律
根據熱力學第二定律，一個封閉系統（closed system）當中嘅熵（entropy）永遠唔會跌，只有可能維持不變或者升。呢條定律意味咗，搵個封閉系統，隨住時間過去，佢內部嘅粒子同能量頂櫳維持唔郁，而喺現實多數會慢慢走位，會漸漸趨向熱力學平衡（thermodynamic equilibrium）－熵數值最大化嘅狀態。因為噉，宇宙嘅總熵會係噉升，而如果宇宙最後真係完全變成熱力學平衡，根據物理學家計算，宇宙最後會變成溫度分佈完全平均，而且溫度接近絕對零度（攝氏零下 273.15 度）嘅空間，唔會再有任何作功，更加唔會有生命－而呢個情況就係假想中嘅熱寂。
熱力學系統

固定（fixed）定可動（movable）：固定界限表示條界限唔曉郁，而界限可動就表示條界限可以按某啲法則郁動；喺用抽象化嘅數學模型模擬一個熱力學系統嗰陣，固定界限表示個系統嘅容量係固定嘅，而界限可動就表示個系統嘅容量可以按某啲法則週期性噉改變。可動界限嘅例子有廿一世紀初嘅機械入面常見嘅活塞－喺部機械正常運作緊嗰陣，活塞會係噉上下來回噉郁，令到俾嚿活塞撳住嘅氣體嘅容量同壓力（睇返理想氣體定律）係噉跟住變。
條界限有滲透性（permeability）呢一個特性，滲透性表示物質同能量（以作功同熱等嘅形式）有幾容易穿過條界限。例如一個夠硬淨又密封嘅氣缸令到氣體等嘅物質完全唔能夠穿過條界限，物質冇得由個系統漏去外界或者由外界滲入個系統度，不過（視乎個氣缸用乜嘢物料造）能量依然有可能以作功同熱等嘅形式離開或者進入個氣缸。
一個引擎入面有兩條活塞一個引擎入面有兩條活塞 郁緊嘅活塞嘅抽象圖解郁緊嘅活塞嘅抽象圖解

地球系統
睇埋：地球科學同蓋亞假說
例如地球就可以想像成一個熱力學系統：
地球有個有返咁上下大嘅容量。根據廿一世紀初嘅估計，地球嘅容量大約係 1.0832073×1012 立方千米左右咁大（霸佔一個容量有限嘅空間）。
原則上，地球同外太空之間並冇一條完全明確嘅界線－地球嘅大氣層係愈高空就愈稀薄嘅，冇話會去到某一個高度會突然間由「有大氣層」變成「冇大氣層」。喺廿世紀嗰時，科學家主流會用卡門線（Kármán line）嚟定義地球，即係指將太空定義做「離平均海平面 100 公里以外嘅空間」（有一條具有明確定義嘅界限）。
地球以外嘅空間包括咗外太空－一個空寥寥、乜都冇咁滯嘅巨大空間（環境）。
地球嘅大氣層係離地面愈遠就愈稀薄嘅，冇話會去到某一個高度會突然間由有變冇－「地球」呢個熱力學系統條界限係想像出嚟嘅。
物質同能量嘅流動：
物質同能量會喺地球內部流動，例如風會令空氣喺地球嘅大氣層之內郁動；河同洋流等嘅力量會令水喺地球嘅表面郁動；雲同雨會令水喺地球嘅大氣層當中郁動；火山爆發會令熔岩（仲有係熔岩帶有嘅熱能同礦物質）由地底移去地面嗰度。地球施嘅重力令呢啲物質（同埋啲物質帶嘅能量）傾向留喺地球嗰度（唔能夠完全自由噉離開地球）。
物質同能量又會喺地球同地球外部嘅環境之間流動（地球條界限有一定嘅滲透性），例如地球上嘅能量主要嚟自太陽光（光同熱），而且時不時會由太空跌落地球表面嘅殞石會帶啲物質嚟地球；另一方面，物質同能量又有可能由地球流失返去外太空嗰度，地球各部份帶有嘅能量當中有好多嘅都會以熱輻射嘅形式射出去外太空－例如據估計，地球大氣層會將大約相當於入嚟嘅太陽光 59% 咁多嘅能量以呢種形式射返出去外太空。
地球內部嘅物質能量流動2010 年影到嘅珠江；河令水可以喺地球表面郁動。2010 年影到嘅珠江；河令水可以喺地球表面郁動。 2020 年墨西哥一角影到嘅雲；雲令水由一笪地方移去另一笪地方。2020 年墨西哥一角影到嘅雲；雲令水由一笪地方移去另一笪地方。 2017 年秘魯一個火山爆發。火山爆發噴出嘅物質由地底移咗去地面。2017 年秘魯一個火山爆發。火山爆發噴出嘅物質由地底移咗去地面。
地球同外部環境之間嘅物質能量流動太陽光以光同熱嘅形式為地球提供能量。太陽光以光同熱嘅形式為地球提供能量。 2011 年影到嘅一嚿鐵隕石2011 年影到嘅一嚿鐵隕石
熱唱吧

《熱唱吧》（英文：Let's Sing），係2021年喺香港上畫嘅澳門電影，由周國賢、陳慧敏、黃樹棠、梁展鴻、小肥、吳海昕、吳浣儀、李嘉美主演，勞嘉濠執導，由澳門影像製作公司飛夢映畫喺2019年製作。
熱容量

熱容量（英文：heat capacity）喺熱力學入面，定量嘅物質喺固定條件下溫度升高1度要用到嘅熱能量，用符號C 表示，單位係JK-1。
佢嘅公式係：
熱力學過程

熱力學過程（英文：thermodynamic process）泛指一個熱力學系統入面發生嘅狀態變化，包括係由外界得到能量而溫度上升或者散失能量而溫度下降。
化學反應係一種成日有人討論嘅熱力學過程，噉係因為有好多化學反應都會吸熱或者放熱，而化學熱力學（chemical thermodynamics）可以話係一個結合咗化學同熱力學嘅領域，好睇重研究化學反應當中嘅熱能變化。
熱力工程

熱力工程（thermal engineering）係工程學一門，研究喺設計機械等嘅嘢嗰陣點樣運用熱力嘅傳播同轉換。
熱化學

熱化學（thermochemistry）係化學嘅一個子領域，研究各種化學反應途中嘅熱能變化，例如係對放熱反應嘅研究噉。
真臘

真臘（粵拼：zan1 laap6），係東南亞中南半島嘅一古國，領土主要喺家下柬埔寨，全盛時期更加去到而家泰國同老撾、同埋越南南部。
真臘承繼自扶南，550年立國。7世紀中葉，有闍耶跋摩一世統治，嗰陣時好勁，勢力直到而家嘅泰國東北同老撾，而且高棉人由信印度教變佛教。之後真臘畀爪哇人短暫霸住一段時間。
802年，闍耶跋摩二世復國，即係高棉帝國。
真菌學

真菌學（Mycology）係生物學嘅一門分支，專門研究真菌。
真褔伍朋五世

真褔伍朋五世（Bl. Urban V，又譯真褔烏爾巴諾五世，1310年—1370年12月19號）係羅馬天主教第200任教宗，1362年到1370年在位。
真褔國瑞十世

真褔國瑞十世（Bl. Gregory X，又譯真褔額我略十世，1210年—1276年1月10號）係羅馬天主教第184任教宗，1271年到1276年在位。
真菌之毀滅

《真菌之毀滅》係衛斯理系列嘅小說，由香港科幻小說作家倪匡所寫，系列編號005，係《妖火》連載嗰陣嘅下半部份。而「妖火」嘅謎團要到小說最後幾段字先至解開。
真蕨綱

真蕨綱（Polypodiopsida）係植物界嘅一個綱，屬維管束植物，對上一個分類係蕨類植物門，亦係植物界入面真葉植物嘅其中一個演化支。
真蝦下目

真蝦下目（學名：Caridea）係十腳目嘅其中一個下目，屬廣義上嘅蝦，鹹水、淡水都搵到。
積雲

積雲（英文：Cumulus cloud）係種天空低層形成嘅雲，外形似堆積起嘅棉花，雲底平坦。
穎竹街

穎竹街（英文：Wing Chuk Street），係香港九龍黃大仙區竹園一條路，西起竹園道，東接沙田坳道，長約莫700米，當中翠竹街東面嘅路段穿入竹園北邨。
積雨雲

積雨雲（粵拼：zik1 jyu5 wan4）係種由水滴同冰晶形成嘅混合雲，亦屬濃積雲嘅一種。通常會搞出強陣性降雨雪，亦伴有大風（或有行雷、龍捲風）等嘅天氣。
佢嘅體積比較龐大，雲頂有似絲縷啲冰晶結構，頂部多數係擴展成砧形或馬蹄形，雲底又黑又亂，有明顯起伏，有時似懸球噉。由於佢多數由上升氣流造成，所以對飛天設備有好大嘅危險同威脅性。例如螺旋槳飛機必須要兜過佢，飛得好高嘅噴氣機雖然可以穿過積雨雲，但凈限細嚿雲仔。
穎神星

穎神星（Metis），即係小行星9，係太陽系小行星帶嘅一粒小行星，喺1848年4月25號發現。
穗港客車

穗港客車有很公司係香港跨境直通巴士公司，門市喺旺角金都廣場地下，主要經營廣州、惠州直通巴士。
穗東街道

穗東街道係中國廣東省廣州市黃埔區轄下嘅一個街道，2002年8月1號成立。轄區總面積13.58平方公里，下轄4個社區。

參考資料
〈穗東街簡介〉。穗東街道辦事處網站。喺2008年7月5號搵到。
穗禾苑

穗禾苑，香港屋苑之一，係居者有其屋。喺新界火炭西南山上，下禾輋對上，地址穗禾路五至十九號，有九座樓，一九八〇年入伙。賣時係居者有其屋第一期同第二期甲，嗰時嘅開賣價介乎港幣$100,200 － $252,700。
穗禾苑個則，巴馬丹拿公司畫則師木下一所畫。
特拉普提派

特拉普提派(Therapeutae)又有人叫佢做“治癒者派”，而另有一個以女性成員為主嘅分派叫 "Therapeutridae"，係一個同艾賽尼派好相似嘅猶太教苦修派系，但成員就以社會上層人士為主。關於呢個派系嘅資料其實好有限，大都係嚟自一本叫做《論冥想生活》(亦有譯《論默念沉思生活》)"On the contemplative life"嘅書，作者係斐洛(Philo Judeaus)，但係喺斐洛寫呢本書嘅時候，呢一派已經沒落咗。

簡介
呢一派嘅起源已經無辦法查証，但一般認為特拉普提派係喺1世紀時活躍喺埃及亞歷山大城郊，呢派人嘅生活方式同紀律都好嚴，佢地認為只要一入咗社團之後就唔再屬於呢個世界，而且要將全部財產都交晒出嚟。
佢哋視智慧為主要尋求目標，而每一日做嘅嘢就係祈禱同研究《妥拉》，因為佢哋認為《妥拉》嘅文字入面隱含住一啲潛藏嘅訊息同符號，只要努力探索就可以喺入面發掘出一啲秘密教條同靈意。

生活
佢哋每一日嘅生活就係自己一班社團嘅人圍內互相照顧，雖然佢哋住埋一齊，不過大家都唔會干擾各自嘅生活，而且各自都有自己獨立一間房，每一間房入面都有一個祈禱同學習嘅聖所，用嚟做精神修煉。
一個禮拜六日入面，佢哋各自單獨生活，所有涉及身體嘅事，都要摸黑進行，禁酒禁肉不特止，好多人都係每兩日先食一餐，有啲重一個禮拜只食一餐。而喺每個安息日佢哋都會坐埋一齊食嘢，然後聽一啲派系入面比較資深嘅成員宣道。

影響
特拉普提派同艾賽尼派嘅苦修方式，同埋佢哋嘅社團同修道院組織形式，都喺之後嘅基督教修道院系統嘅原型。
特拉維夫馬卡比

特拉維夫馬卡比（英文：Maccabi Tel Aviv F.C.）係以色列特拉維夫一間職業足球球會，依家踢緊以色列超級足球聯賽。
特拉布宗體育會

特拉布宗體育會（英文：Trabzonspor）係土耳其特拉布宗一間職業足球球會，依家踢緊土耳其超級足球聯賽。
特拉斯卡拉州

特拉斯卡拉州係墨西哥嘅一個州，喺國土中部，首府特拉斯卡拉。
特拉維夫

特拉維夫 （希伯來文：תֵּל־אָבִיב-יָפו）係以色列第二大城市，多數國家當佢係以色列首都。以色列法定同實際首都以及政府所在地喺耶路撒冷，但係只有美國同其他少部分國家承認。特拉維夫人口有38.25萬，主要係猶太人，阿拉伯人只係佔總人口嘅4%。
特拉維夫市區面積有51.76平方公里；以特拉維夫為中心嘅但城鎮群有巴特亞姆、霍隆、拉馬特甘、佩塔提克瓦、里雄萊錫安、拉馬特沙龍、赫茲利亞等城市。2005年統計，有人口304萬，係以色列最大嘅都會區，亦係呢個國家人口最稠密嘅地帶，以及經濟樞紐。特拉維夫被認為已逐步成為世界級城市，並被列為中東生活費用最昂貴嘅大城市。
特拉法加廣場

特拉法加廣場係英國倫敦西敏一個廣場，南面係查令十字，北面係國立美術館。廣場有碌奶路臣柱，紀念英國海軍將領奶路臣。
特拉維夫夏普爾籃球會

特拉維夫夏普爾籃球會（英文：Hapoel Tel Aviv B.C.）係以色列特拉維夫嘅職業籃球球會，依家打緊以色列籃球超級聯賽。
特拉維夫馬卡比籃球會

特拉維夫馬卡比籃球會（英文：Maccabi Tel Aviv B.C.）係以色列特拉維夫嘅職業籃球球會，依家打緊以色列籃球超級聯賽。
眼動追蹤

一個人一路睇嘢，研究者一路用眼動追蹤度佢望緊畫面邊忽；藍色點表示受試者眼望緊嘅位置，紅色圓圈反映啲藍點傾向喺邊一個區域停留。
眼動追蹤（粵拼：ngaan5 dung6 zeoi1 zung1；英文：eye tracking）係指用一啲架生監察住一個人嘅眼珠嘅郁動，係認知心理學同神經科學等領域上對視知覺嘅研究當中常用嘅一種方法。
眼挑針

眼挑針係種眼病，指眼皮嘅皮脂腺受細菌（多數係金黃色葡萄球菌）感染而發炎。
坊間傳說話偷𥄫女人沖涼或者睇咗一啲唔乾淨嘅嘢會生眼挑針，不過係完全無科學根據。
眼斑

呢隻蝴蝶翼上面嘅大黑斑望落好似一隻眼噉。
眼斑（eyespot）係指某啲動物身上有、望落好似眼噉嘅花紋，好多時可以起到威嚇敵人嘅作用。
眼斑手躄魚

眼斑手躄魚（學名： Antennatus nummifer）係躄魚科手躄魚屬嘅其中一個種。
眼子

眼子係潮水週期嘅計算單位，用來指明潮水喺週期裏便嘅唔同日同埋佢對應唔同日嘅特徵嘅。特別喺啲有獨流水同子老水交替嘅沿海地區有使用。一眼子對應天文學嘅一太陰日。
眼水

眼水，學名淚液，係眼嘅淚腺分泌液，用途係濕潤眼球表面。當一個人情緒激動，眼水分泌增加，由眼球流出嚟，就叫流眼淚，又叫流馬尿。
眼光佛誕

眼光佛誕，減筆寫做眼光佛𧩙、眼光佛旦，係眼光佛嘅寶誕。寶誕響四月二十。
眼屎

眼屎，學名眼眵，係眼凝固咗嘅分泌，通常係淡黃色，主要係由眼板腺嘅油性分泌同淚液凝固而成。
眼放電

眼放電（Wink）係種面部表情，將其中一隻眼斬眼，通常係吸引異性嘅舉動。
空氣幣

空氣幣，係一個加密貨幣範疇入面嘅術語，指一啲無任何應用場景，或者冇辦法實現，除咗炒作之外無任何實質價值嘅貨幣。
空氣幣有時會係一啲騙徒利用加密貨幣呃錢嘅手段，但亦有啲係因為推出加密貨幣嘅人，因為能力同技術不足，最終令有關加密貨幣成為空氣幣。

部分分辨空氣幣騙案嘅方法
上市前行銷手法方面，偏向直銷模式嘅新興加密貨幣，最好先觀望。
如果新幣嘅分銷管道係採取大批折扣嘅方式，就更需要懷疑會成為空氣幣。
睇清楚白皮書，了解內容係咪真實、有無展望性，計劃有無可能落實
空戰模擬遊戲

空戰模擬遊戲（combat flight simulation）係俾玩家控制航空器（通常係戰機）進行模擬空戰嘅飛行模擬器，可以話係結合咗飛行模擬器同射擊遊戲。喺廿世紀尾同廿一世紀初，空戰模擬遊戲喺主流玩家之間嘅人氣明顯高過一般嘅飛行模擬器，出名作品有《皇牌空戰系列》（Ace Combat）同埋非常仿真嘅《數碼戰鬥模擬》（Digital Combat Simulator）。
空格

喺編程上，空格（粵拼：hung1 gaak3；英文：whitespace）係指一個代表空位嘅字符。例如統一碼同其他 ASCII 系嘅內碼 32（U+0020）代表嘅就係普通嘅半形空格。
空氣

空氣（粵拼：hung1 hei3）係指地球大氣層入便嘅氣體，其中有 78%係氮氣，21%係氧氣，重有好多稀有氣體同雜質。空氣嘅成分唔係固定嘅，隨住高度嘅改變、氣壓嘅改變，空氣嘅組成比例亦會改變。之不過長期以嚟啲人一直認為空氣係一挺單一嘅物質，直到後嚟法國科學家拉瓦錫通過實驗首先得出咗空氣係有氧氣同氮氣組成嘅結論。19世紀末，科學家又通過大量嘅實驗發現，空氣入便重有氦、氬、氙呢啲稀有氣體。
喺自然狀態下空氣係冇味嘅。
空氣入便嘅氧氣對於所有需氧生物嚟講係必須嘅。所有動物需要呼吸氧氣。除此之外植物利用空氣入便嘅二氧化碳光合作用，二氧化碳係近乎所有植物嘅唯一嘅碳來源。

氮
氮氣係一挺化學上好鬼惰性嘅氣體。要通過固氮佢先可以進入氮循環，能夠被生物利用。生物嘅胺基酸需要氮。通過反硝化作用氮返到空氣入便。喺技術上啲人用哈勃固氨法會將空氣入便嘅氮加工為肥料。固氮同反硝化作用基本上互相抵消，對空氣入便嘅氮濃度冇影響。喺深潛嘅過程中（潛水深度大過60米）壓縮空氣樽入便嘅氮就要被氦代替，唔係嘅話溶喺血入便嘅氮會導致氮麻醉。

氧
氧係一挺重要嘅氧化劑，佢會令到空氣有氧化嘅作用。幾乎所有化學燃燒同生理呼吸都需要氧。空氣入便嘅氧係通過光合作用產生嘅。喺成個地球歷史通過光合作用產生嘅氧嘅總量大概係今日空氣入便氧嘅總量嘅20倍。

氬
氬係一挺惰性氣體。佢基本上唔參加化學反應。於是乎喺焊接嗰陣氬用嚟做保護氣。重有，因為佢嘅導熱性相對差過空氣，於是乎佢亦被用作窗玻璃之間嘅隔熱氣體。

水蒸氣
按照空氣濕度嘅唔同，空氣入便可以含0至4%體積比嘅水蒸氣。一般空氣入便水蒸氣嘅含量喺0.1%體積比（極地）至3%體積比（熱帶）之間。近地面嘅水蒸氣平均含量為1.3%。

隨時間嘅變化
空氣成分嘅濃度係亞穩定嘅。喺一個人生存嘅時間里裏面佢嘅變化好細，之不過佢唔係自然常數。喺地球歷史上大氣層不斷變化，佢組成成分曾經幾次大幅度變化。今日嘅大氣層組成成分係大概3.5億年前形成嘅。
家下空氣成分變化最大嘅係工業化開始後二氧化碳嘅成分增加咗大概40%。有人認為呢個人為嘅溫室效應導致咗全球變暖。
因為少量氣體嘅總量好細，於是乎佢哋嘅變化幅度可以好大，人嘅生產同其他自然現象（比如火山活動）就可以喺短期導致佢濃度嘅波動。

隨空間嘅變化
以上畀出嘅數值基本上到100千米高度唔變。之不過因為唔同高度，大氣化學嘅反應各不相同，於是乎喺唔同高度上特別係少量氣體嘅濃度可以有好大嘅差別。喺100千米以上重嘅氣體嘅濃度下降。於是乎喺高空氫同氦嘅濃度比喺地面高得多，不過嗰啲入便嘅空氣密度亦要低得多。

低濃度物質
除以上列出嘅主要成分外，空氣重包括少量甲烷、二氧化硫（7千米以上驟減）、一氧化碳同臭氧。
其他少量氣體包括：
氟仿
過氧乙醯硝酸酯
二氧化氯
氮氧化物
二氧化硫
氡
汞

二氧化碳
二氧化碳最重要嘅生理作用係為光合作用提供碳，於是乎空氣入便二氧化碳嘅含量對植物嘅生長影響好大。因植物光合作用隨光嘅存在而開始或者停止，於是乎近地面嘅二氧化碳嘅濃度周時起伏。喺植被豐富嘅地方，近地面嘅二氧化碳嘅濃度喺日頭最低，晚黑最高。重有除熱帶外，近地面嘅二氧化碳嘅濃度重隨季節起伏。喺北半球三月至四月佢濃度最高，十月或十一月最低。人嘅活動亦會影響近地面嘅二氧化碳濃度。比如冬季隨住取暖嘅開始，二氧化碳嘅濃度提高。

臭氧
衡量臭氧濃度嘅係多布森單位，而唔係佢嘅濃度，原因係因為臭氧係一挺好活躍嘅氣體，佢可以好快形成，好快分解，佢嘅濃度隨高度、天氣、溫度、其他物質嘅存在同時間變化好大。

一氧化碳
一氧化碳係一挺冇色嘅易燃毒氣。佢由唔完全燃燒而產生。喺血液中佢可以更容易同紅血球結合，甚至乎阻止氧嘅運輸而令人致死，對進行光合作用嘅植物佢亦有危害。未經處理嘅汽車廢氣中含大概4%嘅一氧化碳。空氣入便一氧化碳嘅主要來源係植物燃燒。吸煙亦會排放一氧化碳。

密度
喺標準狀況下空氣密度為1.293kg/m3。

壓力
氣壓係位於一個地點上方空氣受地球引力導致嘅靜態嘅重力造成嘅壓力。氣壓除根據測量高度變化外重受溫度同空氣動力嘅影響。喺海平面一平方米上嘅空氣壓力大概係10000千克。

溫度
氣溫係指近地面嘅空氣喺唔受太陽輻射加熱或地面熱源加熱嘅情況下嘅溫度。
唔同應用對於氣溫嘅定義唔一樣。喺氣象學中氣溫被定義為地面以上兩米高處嘅溫度。

濕度
濕度係水蒸氣喺空氣入便嘅成分。

其他
喺標準狀態下空氣嘅聲速為331.5m/s。
乾燥空氣嘅摩爾質量為28.9634g/mol。
喺標準狀態下空氣對可見光嘅折射率大概係1.00029。佢隨氣壓、氣溫同空氣成分變化。特別濕度對摺射率嘅影響比較大，相應地光速喺空氣入便亦隨之改變。
比熱容：
cp = 1,005 J/(kg K) = 0,279 kWh/(Tonne K)（等壓過程）
cv = 718 J/(kg K) = 0,199 kWh/(Tonne K)（等體過程）
唔含水蒸氣嘅空氣被嗌做乾空氣。乾空氣嘅氣體常數為2.8704*10**6erg g**(-1) K**(-1)，平均分子量=28.966g mol**(-1) ，定壓比熱=7R/2=0.240 cal g**(-1) K**(-1)，乾空氣定容比熱 =5R/2=0.171 cal g**(-1) K**(-1)。

空氣污染同保護
空氣污染係對空氣嘅環境污染，佢係通過煙、塵、霧、蒸汽、氣溶膠同有味物質對自然嘅空氣成分造成嘅變化。
喺過去幾年，發達國家嘅空氣污染情況有所好轉，但溫室氣體嘅釋放依然不斷上升。喺第三世界同新工業化國家（好似中國），空氣污染依然係一個好嚴重嘅問題。

文化意義
古希臘哲學入便嘅四元素說列空氣為世界萬物嘅基本組成部分之一。同空氣相應嘅正多面體係正八面體。
空投在我身邊的閨蜜

《空投在我身邊的閨蜜》係香港電視廣播有限公司製作嘅「J2動漫熱」特備微電影節目，由戴祖儀主演，特色係片入面有個「二次元」虛擬電競伙伴嘅演出。節目先喺2019年7月26號由See See TVB喺網上率先發佈，再安排喺7月28號禮拜日晚22:45－23:00喺無綫電視J2台播，唔計前後廣告長約莫10分鐘。
空手道

空手道，簡稱空手，係由琉球國武術唐手發展而來嘅一種武術。空手道技術包含踢、打、摔、拿、投、鎖、絞、逆技、點穴等多種技術，有啲流派重會練習武器術。空手道比賽大致分為型同自由組手兩大類。型係以假想敵做目標，單人進行空手道技術嘅預定動作表演練習；自由組手即係對打比賽，各種規則裏面，世界空手道聯盟（WKF）採用先中即得分，後中冇得分嘅規則，強調技術運用速度嘅技巧。

起源
關於空手道嘅起源有好多種講法。目前最為學術界所認同嘅一種講法係，空手道嘅前身係古代琉球嘅武術「琉球手」或「手」，融合咗傳入嘅中國武術之後，就俾琉球人尊稱做「唐手」；後來又接受咗日本武道嘅影響，成為現代嘅「空手道」。
空氏

空（粵拼：hung1）係唐人姓氏，喺《百家姓》裏頭排第384位，依家經已冇乜人用。
呢篇空氏係同姓氏有關嘅楔位文章，重未寫完嘅。麻煩你幫手充實佢。
空氣動力學

空氣動力學（粵拼：hung1 hei3 dong6 lik6 hok6，英文：Aerodynamics）係流體力學同埋氣體動力學嘅一個分支，主要研究物體喺空氣度郁嗰陣所產生嘅唔同種類嘅力。
1205年

1205年係平年。

大件事
廣東有旱災。
1206年

1206年係平年。

大件事
孛兒只斤鐵木真被推為成吉思汗，建立大蒙古國（蒙古帝國）。
1130年代

1130年代係指1130年去到1139年之間嗰十年。
紙嘥士

紙嘥士（粵拼：zi2 saai1 si6*2）係按規範將張紙嘅長同闊整成固定嘅比例嘥士。而家全球各地大多數用嘅係ISO定嘅標準嘥士（例如A4、B5、A5、B3、C4紙），但唔同年代，全球各地都有各自嘅紙張嘥士。
個標準最先由德國科學家同哲學家——基奧格·古列斯多夫·列希騰伯（英文：Georg Christoph Lichtenberg）喺1786年發現。嗰時佢發現長方形嘅長度為時，有好多個特征。直到20世紀初，德國工程師華特·樸斯特曼（德文：Walter Porstmann）先至將呢個概念放到制定紙張嘥士嘅範疇，重喺1922年列入DIN 476（德國標準）。後嚟好多國家都用咗佢做而家嘅ISO 217國際標準。

國際標準（ISO 216）
内文：ISO 216
ISO 216標準嘅各種紙張嘥士長度
而家紙張嘥士嘅國際標準可以分成A、B、C三類，每類有10種，佢嘅特色係長闊比為。所以喺唔同嘥士但一樣類嘅紙張，由於幾何比例一樣，所以可以用縮放影印而唔會出現張圖被裁切嘅效果。其中B0紙最大，A10紙最細。但A、B、C三類紙都有自己嘅唔同規律：

中華民國（K）
臺灣大多數印刷廠用嘅係菊版（日文：菊判）同四六版（日文：四六判）標準。其中，菊版係從臺灣日治時期一直用到而家嘅印刷標準，雖然嘥士係 636mm × 939mm，但臺灣大多數印刷廠會裁切成同ISO標準A系列啲紙差唔多嘥士。
註：四六版喺臺灣屬雙重標準，因為印刷廠大多數重會裁成758mm × 1060mm，但嗰種最細係16K版。

美國（ANSI）
美國嘅紙張嘥士標準A4紙同ANSI A紙嘅相比
1996年，美國國際標準委員會發佈咗ANSI/ASME Y14.1嚟定義紙張嘅嘥士標準，佢嘅特色係長闊比為8½英吋×11英吋（2159mm×2794mm，64.77市寸×83.82市寸）。佢分為A、B、C、D、E一共5類紙。而A、C、E類紙雖然同而家市面上嘅A4、A2、A0紙差唔多，但ANSI紙類長啲。而B、D類紙雖然睇落去同市面上嘅A3、A1紙差唔多，但ANSI紙類長好多。

中國
從中華民國時期開始，中國大陸嘅紙張生產霸咗統治地位，生產標準從日本嘅舊標準搞過嚟。佢分為正度同大度兩個標準。特色方面，正度係787號紙，大度係850號紙。雖然佢同臺灣標準有啲拉臣，但中國大陸品種嘅正度紙細啲，大度紙大啲，加上定義方式唔一樣。
註：中國大陸重有好多種修整過邊長嘅正度同大度紙張，有時唔一定符合上邊嗰啲表嘅規範，但好多時近似嗰類嘥士。另外，大度紙張重出現過3開同6開嘅規範。
紙巾灰

紙巾灰係石屎層同油漆底灰中間嘅「批盪」。因為有平時用嘅紙巾成份，所以咁叫。

特色
紙巾灰成本比較低，多數用喺香港公屋同居屋。做出嚟嘅效果唔係最好，牆身粗啲，摸上去會有「粗粒」手感。

用
紙巾灰要用水浸一晚先用得，等水份滲入紙巾灰裏頭，令成份可以同水、福粉混合，變成為適合批盪用嘅「灰料」 ，批灰完成後，水乾透，當中嘅紙巾由於經過分解，同其他物料混合，纖維會唔規則咁分佈，扣埋一齊。
紙杯

紙杯係用紙做主要材料嘅杯，為咗避免滲水，多數都會有塑膠或者蠟嘅成份。
紙杯可以裝凍飲同熱飲，但如果裝熱飲就需要厚身少少。
紙包飲品

紙包飲品，又叫做飲品紙包，係飲品包裝嘅一種方法，包裝物料主要係紙、堅固紙皮、防水膠紙薄膜咁。
維基同享有多媒體嘅嘢：Brick-shaped food and drink cartons
紙巾

紙巾係一種紙，係毛巾、手巾嘅代替品，用完可以丟，同草紙相比，紙巾比較韌，而且就算濕水都唔容易爛，所以如果當草紙來用就唔可以丟落馬桶，唔係就會塞住。
紙巾一般整成一包包或者一盒盒，而且好多都有特殊嘅香味。
紙棺材

紙棺材，即主要用紙造嘅棺材。因為用紙做比較輕身，火化所需時間比較短，由製造、運輸、用完所相對消耗整棺材嘅資源亦都少，比較環保。
紙板

紙板係紙一種，比咭紙會更厚，硬身，可以用來做包裝材料或者整咭。
第一乾月

第一乾月（阿拉伯文：جمادى الأولى）係回曆嘅第五個月，係指第一個又乾又熱嘅月。
第一博弈者同第二博弈者贏

第一博弈者贏（first-player win）同第二博弈者贏（second-player win）係博弈論上嘅兩個相關概念。想像一場博弈，場博弈決定性（冇隨機性）、完全資訊、有兩位博弈者輪流做決策（例如係國際象棋）。如果話呢場博弈係「第一博弈者贏」，即係話第一位行嘅博弈者有方法（一串特定嘅選擇）可以保證自己實贏，而同一道理，如果話呢場博弈係「第二博弈者贏」，即係話第二位行嘅博弈者有方法（一串特定嘅選擇）可以保證自己實贏。
第 94 號交響曲

《第 94 號交響曲》（Symphony No. 94）係海頓喺 1791 年作嘅一首交響曲，分四段樂章。
第一人身敘事

第一人身敘事（英文：first-person narrative）係敘事方法嘅一種，指講故人當自己係主角噉講個故仔，例：「當日，我正喺度打緊波...」。
第一國際

第一國際（英文：First International）原名國際工人協會（International Workingmen's Association 簡稱 IWA）係喺1864年世界唔同國家嘅工人組織，分別有英國、法國、波蘭、意大利、瑞士呢幾個國家嘅工人組織，以社會主義係為基本政綱，組成一個左翼工人組織。
呢個組織認為，佢哋要同統治階層抗爭，達到解放工人嘅目的，而呢種抗爭一定係國際性先有力量，所以就同全世界嘅工人組織一齊夾埋，就組成咗國際工人協會。但後來由於唔同嘅工人組織發生分歧，加上馬克思嘅巴黎公社成立，第一國際終於散晒。

起源
因為18世紀英國工業革命而令社會上多咗一個階層叫做工人階層，1767年到1844年期間，貴族地主沒收晒好多地，用嚟起工廠，農民被逼要去工廠做嘢。嗰陣好多人仲係有以前種封建思想，工人叫做低下階層，喺社會上無權無勢，好多細路仔未發育就要喺工廠做嘢，人工又低，工作環境又惡劣，又成日失業。
於是開始有工人為自己權利出嚟抗爭，發起民權運動，通常集體擺工呢種手段，去達到同權力階層平起平坐，加上社會主義興起，同1848年共產黨宣言發表，工人組織由只係自己一個行業嘅工人組成，變成唔同行業工人聯合組織，然後全世界工人組織又夾埋，就組成「國際工人協會」，就即係第一國際。
第一世界

第一世界，係冷戰時期政治術語，係指以美國做阿頭嘅反共主義陣營，但係第一世界成員國並唔一定推行自由民主制。

史
1945年二次大戰打完之後，全世界分成兩極，包括第一世界嘅西方集團（反共主義陣營）同埋第二世界嘅東方集團（社會主義陣營），第一世界嘅主要成員國包括：美國、加拿大、歐盟諸國、日本、南韓、澳洲、紐西蘭。
重有啲國家並唔完全符合第一世界嘅定義，好似瑞士、瑞典同埋愛爾蘭共和國等等，呢啲國家响冷戰時期係中立國。芬蘭雖然係中立國，但係受蘇聯影響較多，佢既唔係共產主義國家，亦唔係華沙公約組織嘅成員國。奧地利受美國影響比較多，但响1955年重新做番完全獨立嘅共和國後，做咗中立國，去到1995年加入歐盟為止。土耳其响1952年加入咗北大西洋公約組織，但佢並唔係工業化國家，亦唔係响西歐，而同屬反共主義陣營嘅以色列、日本、泰國同埋南韓重係响亞洲。西班牙一路去到1982年冷戰就嚟打完嗰陣，响佛朗哥瓜老襯之後先至加入北約，而民主德國亦响1990年退出華約組織，同聯邦德國二合一，兼且加入北約。
1991年蘇聯解體之後，第二世界嘅講法逐漸退出咗歷史舞台，與此同時，第一世界嘅代稱亦都開始包括埋全部嘅已發展國家。
第一人稱

喺文學同文法之中，第一人稱（英文：first person）即係自稱，佢主要係用嚟表示自己。
1991年嘅南韓

1991年嘅南韓係介紹南韓喺1991年嗰陣發生過啲乜事。
1991年嘅澳門

1991年嘅澳門係介紹澳門喺1991年嗰陣發生過啲乜事。

節慶、風俗習慣
2月14日適逢係情人節亦都係農曆庚午馬年年三十晚大除夕，澳門電視台聯同香港無線電視，以及廣州廣東電視台三地聯合直播 並同步倒數迎接羊年嘅省港澳呈祥迎新歲。
1991年嘅瑞典

1991年嘅瑞典係介紹瑞典喺1991年嗰陣發生過啲乜事。
1991–92年歐洲足協盃

1991–92年歐洲足協盃係第21屆歐洲足協盃，由歐洲足協主辦。最後由荷蘭嘅阿積士足球會攞冠軍。
1991年中華民國國民大會代表選舉

第二屆國民大會代表選舉係中華民國國民大會自1948年以嚟第一次全面改選，喺1991年12月21號投票。報名參選有627人，去爭325席國大議席。
1991年嘅臺灣

1991年嘅臺灣係介紹臺灣喺1991年嗰陣發生過啲乜事。
1991年FIFA女子世界盃

1991年FIFA女子世界盃係頭一屆FIFA女子世界盃，1991年11月6號到11月30號響中國廣東度搞，最後美國隊贏咗。
1991年嘅星架坡

1991年嘅星架坡係介紹星架坡喺1991年嗰陣發生過啲乜事。
立木文彥

立木文彥（1961年4月29號—）係日本一線兼重量級男性配音員、旁白，響長崎縣南松浦郡（依家嘅五島市）出世，隸屬大澤事務所，代表作有新世紀福音戰士嘅碇源堂、銀魂嘅長谷川泰三、死神嘅更木劍八、幪面超人W嘅旁白、全職獵人嘅孟徒徒尤比同埋海賊王嘅赤犬。

把聲嘅特色
立木文彥把聲好低沉粗獷，所以佢配音嘅角色多數都係中年男人，主要係旁白、嚴肅謹慎、兇神惡殺、好勇鬥狠或者搞笑嘅角色。
立柏

立柏（Liberius，又譯利伯略，—366年9月24號）係羅馬天主教第36任教宗，352年到366年在位。
立方納米

立方納米（英文：cubic nanometre，符號：nm³）係體積單位，1立方納米等如長、闊、高都係1納米嘅立方體嘅體積。
立法會綜合大樓

立法會綜合大樓（英文：Legislative Council Complex）係香港立法會當今嘅會議場地，喺金鐘立法會道1號，隔籬係政府總部同行政長官辦公室，2011年啟用。

事件
内文：佔領立法會
2019年7月1號，有幾十位反修例運動示威者進入立法會綜合大樓。
立水橋路

立水橋路（粵拼：laap6 seoi2 kiu4 lou6）係中國北京嘅五條南北走向馬路，喺昌平區天通苑，北到太平莊北路，南至西下清河邊。再向南可以行入北京城。
立春

立春係廿四節氣中嘅第一個，響陽曆2月3號、2月4號或者2月5號，亦即係太陽響黃經315°嗰日。呢日代表住春天開始。
立法委員

立法委員係組成中華民國立法院嘅議員，簡稱立委。根據而家嘅《中華民國憲法增修條文》，自從2008年選出嘅第七屆立法委員開始，選舉制度改咗做單一選區兩票制並立制，立法委員席次減半淨番113席，任期係4年，其中：
區域立法委員：73席，由單一選區直選產生，各選區選出一名立委，每一選區選民人數至少要有二十萬七千人（中華民國自由地區國民總人口數同立委席次相除得商），未達人數標準嘅縣市如離島縣市都保證一席立委名額，選舉方式採相對多數制（即得票最多者當選，無需過半）。
原住民立法委員：6席，由「平地原住民」、「山地原住民」2個複數選區選出，仍然採原先嘅複數選區單記不可讓渡投票制，各選區選出三名立委。
全國唔分區同僑居國外國民立法委員：34席，由單一選區兩票制中嘅政黨得票比例按最大餘額方法分配席次，政黨得票率須達到5%方可獲得唔分區席次。各黨全國唔分區同僑居國外國民立法委員當選名單中需有半數婦女保障名額。
依照《憲法增修條文》，立法委員應喺每屆任滿三個月前選舉出新一屆委員。憲法中所規定嘅各種選舉，除咗立法委員有期限規定，其他選舉並無呢種三個月嘅規定。立法委員雖然係中央層級職務，不過同地方民選職務同樣適用《公職人員選舉罷免法》。
委員席次達到3席或以上嘅政黨可組成黨團；黨團唔夠五個嘅話，要合組四人以上嘅政團。黨（政）團以5個為限；超過則以抽籤決定。
立法委員任期係固定嘅。但係因為總統有解散國會嘅權力，所以如果嗰屆立法院啱啱被解散，立法委員任期就會比原本應有嘅短。任期四年，只受到就任日嘅影響，唔受選舉日嘅影響。
瑪麗醫院

瑪麗醫院（英文：Queen Mary Hospital、粵拼：maa5 lai6 ji1 jyun6*2）係香港嘅主要公營醫院之一，同時亦係香港大學醫學院嘅教學醫院。醫院喺香港島西部嘅薄扶林，喺1937年4月13號啟用，當時係遠東地區規模最大嘅醫院。

歷史
1925年，港督金文泰上任，為咗改善香港嘅公營醫療服務。1929年9月，喺九龍塘南部嘅公立醫院九龍醫院開始啟用，金文泰亦喺同年宣佈喺香港島起一間規模更大嘅醫院。新醫院選址薄扶林道同沙宣道對上嘅山麓，背靠太平山，面向西博寮海峽。醫院喺1933年開始起，因為資金唔夠，搞到1937年4月13號先正起好，由繼任港督郝德傑主持開幕儀式，用當時英王佐治五世嘅皇后瑪麗命名。
瑪麗醫院係當時遠東地區規模最大嘅醫院，H型嘅7層主建築物共分5個翼，啟用同年起亦成為香港大學嘅醫科生臨床實習同埋教書嘅地方。香港日治時期，醫院曾經俾日軍徵用。1945年10月1號，即係香港重光後個幾月，瑪麗醫院重開。由1955年開始，醫院擴建過幾次，其中以1960年代同埋1980年代嘅規模最大。1980年落成嘅K座高達137米（28層），係全亞洲最高嘅醫院建築物，亦係全球第二高。截至2005年，瑪麗醫院有14座建築物。

現況
瑪麗醫院目前由香港醫院管理局管理，屬於港島西聯網，亦係聯網中嘅「龍頭醫院」同埋專科轉介中心。瑪麗醫院有大約1,440張床位，請超過三千八百個員工，提供嘅服務包括廿四小時急症、各項專科以至復康護理。

公共交通
港鐵南港島綫（西段）瑪麗醫院站，預計喺2026年通車。
城巴40M線，來往華富邨至會展站，途經般咸道，堅道。
新巴91線，來往中環至鴨脷洲邨。
新巴970線，來往數碼港至蘇屋邨。
新巴970X線，來往香港仔至長沙灣（甘泉街）。
瑪麗蓋茲

瑪麗蓋茲（Mary Maxwell Gates，1929年7月5號—1994年6月10號）係美國生意人，亦係第一州際銀行頭一位名女性阿頭。佢有個仔就係創辦微軟嘅比爾蓋茨。
瑪麗醫院站

瑪麗醫院站（英文：Queen Mary Hospital Station）係香港一鐵路車站，喺香港薄扶林瑪麗醫院，歸港鐵南港島綫（西段），而家重建議緊。
編輯
南港島綫西段（計劃緊）
瑯琊榜

《瑯琊榜》（粵拼：long4 je4 bong2）係2015年由山東影視傳媒集團負責出品嘅古裝劇集，由胡歌、劉濤、王凱、黃維德、陳龍、吳磊主演。故仔舞臺係個參照南梁時代嘅虛構世界。
部片喺2014年2月13號至6月10號喺浙江金華東陽市嘅橫店影視城嘅秦王宮景區入面拍。2015年9月19號喺北京衛視同東方衛視首播，隨後亦喺愛奇藝、樂視、優酷等視頻網站同步首播。
粵語版方面，亦喺香港嘅翡翠台同廣州嘅影視頻道播過，不過兩個頻道播出嘅版都唔同。翡翠台播嘅係剪輯版，得47集，而且片頭同片尾曲經過重新配樂。而廣州影視頻道播出嘅係原裝54集嘅粵語配音版，而且片頭同片尾曲都係原版。
瑰麗路

瑰麗路（英文：Grandeur Road），係香港九龍又一村嘅一條馬路，由桃源街開始，去到達之路。
睡袋

睡袋，袋一種，寢具一種，包住全身以方便瞓覺，代替被，有時代替埋枕頭。一般講野外過夜用，亦有屋內用。而蘇蝦仔同年幼嘅細蚊仔，都有用。唔同用法，款式質料各有唔同。
當今野外用會注重保暖，防水亦好重要，帶起來又要輕，收起來又要細。室內用會單薄啲。蘇蝦仔、細蚊仔瞓覺用，就防止佢甩出來，亦防止冚住頭，以免抖唔到氣窒息。
未有睡袋之前，啲人野外過夜，會帶張氈卷住全身。後來發明睡袋，當初就縫埋張氈，縫埋枕頭。後尾就用駱駝毛，再來就改用填充物料，好似羽毛之類。後來發明人造纖維，就日漸演進成今日嗰款。
依家亦唔止野外用，長期瞓街嘅人，即露宿者，都會用睡袋。
睡魔

《睡魔》（英文：The Sandman）係由美國 DC 漫畫出嘅一套漫畫，體裁上屬黑暗奇幻。
睡火山

睡火山，又叫休眠火山，係指舊時有爆發過，而家暫時唔活躍，同埋有機會再活躍嘅火山。
睡眠紡鎚

睡眠紡鎚（sleep spindle）係喺非快速動眼睡眠時期（NREM sleep）第二階段嗰陣會出現嘅一種腦電波，頻率喺 11 至 16 Hz 之間，通常會持續最少 0.5 秒。
睡蓮

睡蓮（粵拼：seoi6 lin4；學名：Nymphaea tetragona）；第個名係子午蓮（zi2 ng5 lin4）或瑞蓮（seoi6 lin4）；佢係睡蓮科睡蓮屬嘅一樖長年生嘅水生草本植物。喺水生植物界入面，佢都算比較出名嘅一樖植物，因為佢既有「水入面嘅女神」嘅名同時，又係一樖名貴嘅花，甚至係比較好嘅水體淨化嘅植物。

名
由於呢樖植物喺啱啱天光嗰陣就開花，一直到差唔多太陽落山嗰陣就「瞓覺」，所以「睡蓮」嘅名就係噉嚟。

所謂「子午蓮」
喺中國內地見到嘅白色品種睡蓮之所以嗌成「子午蓮」，係因為佢啲花喺每日子時（23:00——第二日01:00）到午時（11:00——13:00）期間就開出嚟，其它時間就慢慢噉閂埋。所以「子午蓮」嘅名就係噉嚟。佢可以鑒證一個人喺晚黑冇任何光線同建築同月光嗰陣嘅野外地區，究竟係前半夜定係後半夜嘅時分。

點解睡蓮一到天光就開花，一到晚黑就「瞓覺」？
其實睡蓮唔係眞係日日晚黑就「瞓覺」，就係佢成日有太陽光嘅反應。
喺每日一到天光嗰陣，由於有太陽光射到冚埋咗嘅睡蓮嗰陣，由於出面俾陽光射到嗰部分就生得好慢，而匿埋咗喺入面（冇俾陽光射到嗰部分）嘅花瓣就生得好快，結果花瓣就從入面「開」到出邊。
喺每日一到晚黑嗰陣，喺花瓣一開夠嗮，而且伸到變成水平線嗰時，由於花瓣俾陽光射到嗰部分啱好同朝早掉返轉嚟，由於花瓣入面成日俾光射到，結果就生得好慢，搞到背向黑嚜嚜嘅出面嗰埐就生得好快，甚至慢慢噉超過咗花瓣入面，所以花瓣就「閂埋」咗喇。

品種
睡蓮有好多個品種，起碼大概有40種。而且花有好多種顏色，成日見到有紅、黃、白、紫、粉紅同藍色嘅品種。喺歐洲同埃及、中國內地嗰度成日見到白色嘅品種；印度嗰邊成日見到紅色同藍色嘅品種；墨西哥嗰邊成日見到嘅係黃色嘅品種。而呢啲品種一般喺熱帶同亞熱帶地區入面先至見到。

泰國嘅國花
内文：泰國
喺泰國嗰邊，由於佛教係佢當地嘅國教，所以有超過90%啲人成日都嚟信佛教。而蓮花喺泰國當地俾人睇成係神聖，所以佛教徒就成日好拜蓮花，而且重話蓮花入面，睡蓮係最靚嘅。所以泰國當地就將睡蓮定咗係國花。

美國華盛頓嘅睡蓮文化節
喺美國華盛頓州華盛頓嗰邊，嗰度成日搞荷花同睡蓮嘅文化節。

做個創世神嘅遊戲道具
喺做個創世神嘅手機遊戲入面，有個同「睡蓮」有關嘅道具，喺佢嗰邊嘅遊戲係成日嗌「Lily Pad」。

睡蓮同荷花嘅區分
由於睡蓮同荷花呢兩樣都好容易俾人搞亂，因為佢嘅樣都好似吓。雖然話噉，但係佢兩個之間嘅關係都差咗好遠，呢兩樣睇佢嘅葉生咗喺邊嘅個葉嘅樣就分到邊個係李逵喇。

用途
睡蓮嘅用途都好多吓，佢可以用嚟食、整嚟浸茶同酒、插花同埋用嚟入藥都得。而佢啲草重可以用嚟做綠色肥料都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
睡蓮嘅根莖都可以用嚟入藥，可以用嚟醫腎炎同腎病。
睡蓮科

睡蓮科（粵拼：seoi6 lin4 fo1，學名：Nymphaeaceae），係睡蓮目下嘅一科，有五個屬同約莫七十幾個種。
睡眠窒息症

睡眠窒息症係睏覺時呼吸唔到嘅病。呢隻病多響中年男人出現，另外肥、扁桃腺大、鼻骨移位、酗酒、吸煙及食安眠藥嘅人都比較容易有睡眠窒息症。
睡眠障礙

睡眠障礙（sleep disorder / somnipathy）係指會搞到病人瞓覺方面出問題嘅疾病。
石井壯二郎

石井壯二郎（1976年3月29號—）係日本足球員，司職後衞，效力過大阪飛腳。
石井大道

石井大道（粵拼：sek6 zeng2 daai6 dou6）係中國廣東省廣州市嘅一條主幹道，喺白雲區石井嗰頭，成條馬路南北走向。南邊從石沙路同石豐路嘅交界開始，一直去到北邊嘅聯滘路嗰頭。

敘述
全長6.4公里，闊64米，雙向6車道。